21. ΑΠΟΦΑΣΙΣ ΥΠΟΡΓΟΥ ΕΡΓ ΑΣΙΑΣ Αριθ. 20003 της 3/14 Απρ. 1956 Περί καθορισμού σειράς προτεραιότητος τοποθετήσεως εις καπνεργασίαν υπό των οικείων Γραφείων Ευρέσεως Εργασίας καπνεργατών. Εν όψει της παρ. 5 του άρθρ. 5 του Ν.Δ. 2656/1953 «περί οργανώσεως και ελέγχου αγοράς εργασίας». Καθορίζομεν δια την καπνικήν περίοδον του 1956 την σειράν προτεραιότητος τοποθετήσεως εις την καπνεργασίαν υπό των οικείων Γραφείων Ευρέσεως Εργασίας και των επιτροπών τοποθετήσεως καπνεργατών, των εις ταύτα εγγεγραμμένων ανέργων ως κάτωθι: 1.Κατ’ απόλυτον προτεραιότητα δέον να τοποθετώνται εις την καπνεργασίαν οι μέχρι τέλους του έτους 1952 εγκατεστημένοι εις τας πόλεις ένθα πραγματοποιείται η επεξεργασία. Σελ. 82,14(α) Τεύχος 396- Σελ. 118 2.Εξαντληθέντος του πίνακος της ως άνω 1ης κατηγορίας δέον να προτιμώνται οι από του έτους 1953 εγκατασταθέντες εις τα κέντρα επεξεργασίας. 3.Άπαντες οι επιθυμούντες ν’ απασχοληθώσιν εις την καπνεργασίαν αδιακρίτως τόπου εγκαταστάσεως. Αι επιτροπαί τοποθετήσεως καπνεργατών και τα Γραφεία Ευρέσεως Εργασίας εντέλλονται δια την αυστηράν της παρούσης εφαρμογήν. Η παρούσα, ης η ισχύς άρχεται από της εκδόσεως της, δημοσιευθήτω δια της Εφημερίδος της Κυβερνήσεως. Η ανωτέρω απόφασις διετηρήθη εν ισχύι και δια το έτος 1957, δια της υπ’ αριθ. 24305/2876 της 9/27 Απρ. 1957 ως και δια το έτος 1958 δια της υπ’ αριθ. 18775/2474 της 2/15 Απρ. 1958 αποφ. Υπ. Εργ. 